Staat van euforie ... soos verduidelik in die HAT:
s.nw (psig) - gelukkige selftevredenheid, gevoel van welbehae: In 'n toestand, met 'n gevoel van euforie
Nog nie regtig wat ek bedoel om te s� nie. Blaai bietjie verder.
s.nw.(ens)- liggaamlike gewaarwording van 'n ander aard as die van tas, aanraking: 'n gevoel van duiseligheid, 'n brandende gevoel in die maag.
Dit het begin met 'n soen op jou bed, in jou kamer by jou huis. Net om die onvermydelike te laat gebeur. Uitdrukking te gee aan die elektrisiteit wat sterker tasbaar is tussen ons as in sentraal-Johannesburg. Met geen onderbrekings van enige aard nie. Dit sou die eerste en laaste soen wees, net om die spanning te verlig. Maar die rolprent het 'n tweede screening gekry en die magic was sterker as ooit tevore.
Die aandag van jou o� wanneer jy met jou kop langs myne l� en ek kan wegsink in hulle donker poele. Die glimlag wat jou mondhoeke omraam en 'n glimlag spontaan by my laat opkom as ek daaraan dink. Jy wat my ligaam verken, dissekteer. Van binne tot buite in die fynste detail bestudeer. Jy het die mure van my hart laat verbrokkel en, soos �n flake, ook my weerstand.
Ek besef dat ons paaie in die nabye toekoms sal moet uitmekaar beweeg want die donker geheim kan ons nie vir ewig saam met ons dra nie. Dit sal te swaar op jou skouers rus en ek wil net die beste h� vir jou. Meisie, weet net elke donker geheim het 'n silwer rand. En met jou sal ek telkemale, oor en oor, die duisternis inploeter.
LitNet: 15 Desember 2005